als_Latn dik_Latn sna_Latn
(I plotësuar) Zyra e Kryeministrit të Kosovës ka autorizuar Ministrinë e Administratës Publike për reduktimin e automjeteve të Qeverisësë Kosovës dhe sipas kryeministrit Isa Mustafa janë më shumë se 122 vetura që janë jashtë përdorimit.
Zvogëlimi i numrit të veturave sipas tij do të ulte shpenzimet dhe rritë përgjegjësinë e përdorimit në të ardhmen.
Vendimi obligon të gjitha ministritë dhe agjencitë në vartësi të tyre që të bashkëpunojnë me Ministrinë e Administratës Publike për identifikimin e automjeteve tepricë dhe ekonomikisht të pafavorshme në pajtim me legjislacionin në fuqi. Ministria e Administratës Publike për të gjitha strukturat e Qeverisë së Kosovës do të kryej procedurat e shitjes, përmes ankandit publik në pajtim me legjislacionin në fuqi, automjetet tepricë dhe ekonomikisht të pafavorshme.
Vendimi tjetër i Qeverisë së Kosovës në mbledhjen e sotme ka qenë aprovimi i Udhëzimit Administrativ për Implementimin e Procedurave Qendrore të Prokurimit Publik. Udhëzimi ka për qëllim të përcaktojë një listë të mallrave ose artikujve të përdorimit të përbashkët, duke rregulluar strukturën dhe përmbajtjen e kategorive dhe artikujve për përdorim të përbashkët që janë objekt i procedurës qendrore të prokurimit. Udhëzimi përmban listën e artikujve për përdorim të përbashkët, listën e institucioneve që nuk janë të autorizuara të kryejnë procedurat e prokurimit për ata artikuj dhe procedurat e prokurimit. Sipas ministrit Avdullah Hoti, udhëzimi është i detyrueshëm për të gjitha institucionet përkatëse të Kosovës që marrin pjesë në procedurat qendrore të prokurimit publik.
Kabineti qeveritar ka miratuar edhe vendimin për miratimin e Listës së Autorizuar për Pajisje të Veçanta për institucionet shtetërore të autorizuara të sigurisë për vitin 2015. Lista është konfidenciale dhe institucionet e autorizuara shtetërore do të veprojnë në përputhje me ligjet relevante, ndërsa Ministria e Punëve të Brendshme do ta mbikëqyrë zbatimin e këtij vendimi.
Në mbledhjen e sotme është aprovuar vendimi për shpalljen e konkursit dhe ka emëruar Panelin e Posaçëm për identifikimin dhe rekomandimin e kandidatëve për anëtarë të Komisionit për Hetimin e Aksidenteve dhe Incidenteve Aeronautike./Kosovapress/
..................................................................
Qeveria redukton veturat
Qeveria e Kosovës ka marrë vendimin që të reduktojë veturat brenda saj, pasi që sipas tyre ka vetura për të cilat bëhen shpenzime të panevojshme.
Kryeministri i Kosovës, Isa Mustafa, thotë se do të reduktohen 122 vetura në Qeverinë e Republikës së Kosovës dhe shitja e tyre do të bëhet me ankand, pas marrjes së vlerësimeve nga ministritë.
Po ashtu, përmes projekt-udhëzimit të miratuar në mbledhjen e sotme të Qeverisë për procedurat qendrore të prokurimit parashihen kursime sipas Ministrit të Financave Avdullah Hoti prej 5 milionë euro./E.Sefiu/
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn